Škoda 21Ev

Škoda 21Ev on kahesüsteemne elektrirong, mis sõidab nii 3 kV alalisvooluvõrgus, kui ka 25 kV vahelduvvoolu kontaktvõrgus.

Ronge toodab Tšehhi ettevõte Škoda Vagonka A.S, kellega AS Elron sõlmis hankelepingu aastal 2020. Kokku toodetakse Eestile 16 rongi, millest 11 on pikamaarongid ja 5 linnalähirongid. Kõik rongid saavad olema 3-vagunilised.
Rongid ehitatakse RegioPanteri platvormile, mida kasutatakse ka Tšehhis ja Slovakkias.
Esimene Škoda rong jõudis Eestisse 2024. aasta juunis, millele järgnes katsetuste periood.VIDEO: Elroni uus rong jõudis Pääsküla depoosse; Elron, 13.06.2024 

Esimesed linnalähirongid saadeti liinile (esialgu vaid Tallinna–Kloogaranna rongiliin) 2025. aasta lõpul.Galerii: uus Škoda rong tegi esimese liinisõidu; ERR-i uudised, 29.11.2025Elron alustab uute Škoda rongide liinileviimist; Elron, 15.12.2025 2026. aasta jaanuaris avati Škoda elektrirongidega ka Tallinna–Tapa rongiliin.Elron avas Tallinna–Tapa rongiliini; ERR-i uudised, 04.01.2026

Uute rongidega plaanitakse tulevikus hakata reisijaid teenindama ka Tallinna–Tartu ja Tallinna–Narva liinil pärast seda, kui taristuomanik AS Eesti Raudtee on jõudnud raudteelõigud ära elektrifitseerida.FOTOD JA VIDEO ⟩ Elroni uus rong alustas katsesõite Eesti raudteedel; Postimees, 23.07.2024

Tehnilised andmed
 Istekohti: 236 (pikamaarongis), 262 (linnalähirongis)
 Kaal:	157,7 t
 Pikkus: 83,18 m (3 vaguniga)
 Laius: 3,43 m
 Kõrgus: 4,83 m
 Võimsus: 2200 kW
 Suurim kiirus: 160 km/h

Viited

Välislingid
 YouTube'i video: Škoda EMU Ev21 esimest korda avalikul raudteetaristul. Paldiski jaamas
 Uued Škoda rongid teevad laupäeval esimese sõidu; ERR-i uudised, 27.11.2025
 TV3 uudised: Elron tutvustas uusi Škoda elektrironge; TV3 Eesti, 29.11.2025

Kategooria:Rongitüübid